Държавен вестник, бр. 17, 2010 г., стр. 7

БРОЙ  17	
Д Ъ Р Ж А В Е Н  В Е С Т Н И К 	
СТР.  7  
Член 5
Държавите страни приемат всички надлежни 
мерки с цел:
а) да се променят социалните и културните 
модели на поведение на мъжете и жените с 
цел постигане изкореняване на предразсъ­
дъците и премахване на обичаите, както и 
цялата останала практика, основана на идеята 
за непълноценността или превъзходството на 
един от половете или стереотипите за ролята 
на мъжете и жените;
б) да гарантират, че семейното възпитание 
включва правилно разбиране на майчинство­
то като социална функция и признаване на 
общата отговорност на мъжете и жените във 
възпитанието и развитието на своите деца и 
при условие, че във всички случаи интересите 
на децата бъдат преобладаващи.
Член 6
Държавите страни вземат всички надлеж­
ни мерки, включително и законодателни, за 
предотвратяване на всички видове търговия с 
жени и експлоатация на проституцията с жени.
ЧАСТ II
Член 7
Държавите страни предприемат всички 
необходими мерки за премахване на дискри­
минацията по отношение на жените в поли­
тическия и обществения живот на страната и 
конкретно им осигуряват, при равни условия 
с мъжете, правото:
а) да гласуват във всички избори и ре­
ферендуми и да бъдат избирани във всички 
обществено избрани органи;
б) да участват във формулирането и осъ­
ществяването на политиката на правителството 
и да заемат обществени и държавни постове, 
както и да осъществяват всички обществени 
и държавни функции на всички равнища на 
държавното управление;
в) да участват в дейността на неправител­
ствени организации и асоциации, занимаващи 
се с проблемите на обществения и политическия 
живот на страната.
Член 8
Държавите страни вземат всички необходими 
мерки, за да осигурят на жените възможност 
при равни условия с мъжете и без каквато и 
да е дискриминация да представляват своите 
правителства на международно равнище и да 
участват в работата на международните орга­
низации.
Член 9
1. Държавите страни предоставят на жените 
равни права с мъжете по отношение придо­
биване, изменение или запазване на тяхното 
гражданство. По-конкретно те осигуряват, в 
случаи на встъпване в брак с чужденец или 
промяна на гражданството на съпруга по време 
на брака, да не се налага автоматична промя­
на на гражданството на жената, да не остане 
без гражданство или да не бъде принудена да 
приема гражданството на съпруга.
2. Държавите страни предоставят на жените 
равни права с мъжете по отношение граждан­
ството на техните деца.
ЧАСТ III
Член 10
Държавите страни вземат всички необхо­
дими мерки за премахване дискриминацията 
по отношение на жените с цел да им осигурят 
равни права с мъжете в областта на образова­
нието и по-конкретно да осигурят въз основа 
на равенството на мъжете и жените:
а) еднакви условия за ориентация при из­
бор на професията или специалност, достъп до 
образованието и получаването на дипломи в 
учебните заведения от всички категории както 
в селските, така и в градските райони; това 
равенство трябва да бъде осигурено в преду­
чилищното, общото, техническото и висшето 
образование, както и във всички форми на 
професионалната подготовка;
б) достъп до еднакви програми на обучение, 
еднакви изпити, преподавателски състав с ед­
наква квалификация, училищни помещения и 
оборудване с еднакво качество;
в) отстраняване на всяка стереотипна кон­
цепция за ролята на мъжете и жените на всич­
ки равнища и във всички форми на обучение 
чрез поощряване на съвместното обучение и 
други видове обучения, които ще спомагат за 
постигането на тази цел, и по-конкретно чрез 
преразглеждане на учебните помагала и учи­
лищните програми и адаптацията на методите 
за обучение;
г) еднакви възможности за получаване на 
стипендии и други помощи за образование;
д) еднакви възможности за достъп до про­
грами за продължаване на образованието, 
включително програми за разпространение на 
грамотността сред възрастните и програми за 
функционална грамотност, насочени по-конкрет­
но към възможно най-бързо намаляване на 
разрива в знанията на мъжете и жените;
е) намаляване броя на девойките, които не 
завършват училище, и разработка на програми 
за девойки и жени, преждевременно напуснали 
училище;
ж) еднакви възможности за активно участие 
в спортните занятия и физическата подготовка;
з) достъп до специална информация от 
образователен характер с цел съдействие за 
осигуряване на здравето и благосъстоянието 
на семействата, включително информация и 
консултации за семейно планиране.